Boomerang
Boomerang sive baculum resiliens est telum curvum persaepe ligneum, quo homines ad venandum vel animi causa utuntur. Telum huius generis ita iaci potest, ut itinere elliptico facto ad iactatorem resiliat. Nomen boomerang originem trahit a lingua aboriginali Australiae, ubi indigenae eis insigniter utebantur, sed gentes diversae, sicut Aegyptii, Indi Americani in California et Arizona, atque Indiani, instrumenta simillima fecerunt.